Kepulauan Riau (provinsi)

Kepulauan Riau (disingkatkan sebagai Kepri) atau nama rasminya Provinsi Kepulauan Riau adalah sebuah provinsi di Indonesia. Provinsi ini terdiri daripada 1,796 pulau yang berselerak di antara Sumatera, Semenanjung Tanah Melayu dan Borneo. Terletak di salah satu laluan perkapalan tersibuk di dunia, provinsi ini berkongsi perairan dengan negara-negara jiran seperti Singapura, Malaysia dan Brunei. Kepulauan Riau secara relatifnya berpotensi besar terhadap sumber-sumber galian, tenaga dan marin. Ulasan buku yang memetik maklumat ini boleh ditemui di University of Toronto Quarterly, Jilid 74, Nombor 1, Winter 2004/5, hlmn. 528-530 Ibu kota provinsi ini ialah Tanjung Pinang dan kota terbesarnya ialah Batam.

Penduduk di Kepulauan Riau adalah majmuk dan pelbagai dari segi etnik, budaya, bahasa dan agama. Provinsi ini merupakan rumah kepada kumpulan etnik berbeza seperti orang-orang Melayu, Tionghua, Jawa, Minangkabau dan lain-lain. Kebangkitan ikstisad di rantau tersebut telah menarik ramai imigran dan buruh dari bahagian lain di Indonesia ke provinsi ini. Kawasan di sekitar Batam juga merupakan rumah kepada ramai ekspatriat dari pelbagai negara, di mana 80 peratus daripadanya berasal dari negara-negara Asia yang lain, dan orang-orang Barat pula datang dari United Kingdom, bahagian lain di Eropah, Australia dan Amerika Syarikat. Kedatangan pelancong asing di Kepulauan Riau adalah yang kedua terbesar di Indonesia selepas Bali.

Masyarakat dalam kepulauan ini menuturkan jenis bahasa Melayu yang mirip loghat di Johor dibandingkan dengan bahasa baku digunakan secara rasmi mengikut pertuturan di Jakarta ibu kota negara Indonesia.

Rujukan

Pautan luar



Kategori:Provinsi di Indonesia